


Z A P I S N I K
7.  sjednice Vijeća Gradske četvrti Donja Dubrava,
održane 26. siječnja 2022.
u dvorani „AB“ Područnog ureda gradske uprave Dubrava, Dubrava 49,
s početkom u 16,00 sati

Nazočni članovi Vijeća: Trpimir Majcan, Alin Kavur, Petar Atanasoski, Darijen Belec, Antun Bošnjaković, Igor Božić, Mira Božić, Mladen Cetinja, Nikola Horvatić, Tomislav Ivanek, Ankica Penava Pejčinović, Hrvoje Tomić i Ivan Totić.
Nenazočni članovi Vijeća: Ivan Forgač i Adriano Friganović.
Nazočni članovi VMO: Stipo Davidović – član VMO Trnava.
Nazočna djelatnica Službe za MS, civilnu zaštitu i sigurnost: 
Snježana Pehar – stručni referent za rad tijela mjesne samouprave

Predsjedava Trpimir Majcan, predsjednik Vijeća Gradske četvrti Donja Dubrava.
Predsjednik pozdravlja sve prisutne i utvrđuje da je sjednici nazočno 13 članova Vijeća te ono može pravovaljano odlučivati. Otvara 7. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik 6. sjednice. Budući da primjedbi nije bilo, nakon provedenog glasovanja utvrđuje da je isti  jednoglasno prihvaćen.
Potom predlaže skidanje točke 7.:„Prijedlog zaključka o kupoprodaji nekretnine u Žabanjskoj ulici označene kao z.k.č.br. 3039/790 k.o. Granešina“ s dnevnog reda zbog dodatnih konzultacija prije donošenja konačne odluke. Pita članove Vijeća imaju li prijedloga za dopunu dnevnog reda. Kako prijedloga nije bilo, nakon provedenog glasovanja utvrđuje da je s dnevnog reda skinuta točka 7. te je  jednoglasno usvojen

DNEVNI RED:

1. Prijedlog financijskog plana Gradske četvrti Donja Dubrava za 2022.
- predlagatelj: predsjednik Vijeća
2. Prijedlog programa održavanja komunalne infrastrukture na području Gradske četvrti Donja Dubrava u 2022.
- predlagatelj: predsjednik Vijeća
3. Prijedlog izvješća o radu Vijeća Gradske četvrti Donja Dubrava u 2021.
- predlagatelj: predsjednik Vijeća
4. Prijedlog programa rada Vijeća Gradske četvrti Donja Dubrava za 2022.
- predlagatelj: predsjednik Vijeća
5. Prijedlog zaključka o prijedlogu utroška sredstava s pozicije ostali nespomenuti rashodi poslovanja
- predlagatelj: predsjednik Vijeća
6. Prijedlog zaključka o prijedlogu rješavanja imovinsko-pravnih odnosa u obuhvatima buduće gradnje doma za starije i nemoćne osobe (k.č.br. 8727/1 i k.č.br. 8200/1 k.o. Dubrava)
- predlagatelj: predsjednik Vijeća
7. Proširenje kapaciteta dječjih vrtića na području Gradske četvrti Donja Dubrava – donošenje zaključka
- predlagatelj: Gradski ured za obrazovanje, sport i mlade
8. Prijedlog zaključka o postavljanju prometne signalizacije za sigurnije kretanje biciklističkog prometa na području Gradske četvrti Donja Dubrava
- predlagatelj: Platforma Možemo!
9. Donošenje zaključaka o davanju mišljenja po članku 86. Statuta Grada Zagreba na: 
a) Prijedlog izmjena Programa financiranja udruga iz područja međugradske i međunarodne suradnje u 2022.
b) Prijedlog odluke o dodjeli pojedinačne državne potpore u 2022. URIHO-u – Ustanovi za profesionalnu rehabilitaciju i zapošljavanje osoba s invaliditetom
c) Prijedlog odluke o izmjenama Odluke o načinu upravljanja i korištenja sportskih građevina u vlasništvu Grada Zagreba
d) Prijedlog odluke o izmjenama Odluke o osnivanju Gradskog povjerenstva Grada Zagreba za procjenu šteta od prirodnih nepogoda
e) Prijedlog zaključka o pokretanju postupka izrade Strategije razvoja Urbane aglomeracije Zagreb za razdoblje do kraja 2027.
f) Prijedlog programa zaštite zraka Grada Zagreba za razdoblje od 2022. do 2026.
g) Prijedlog zaključka o sklapanju Sporazuma oko pripreme projekta dogradnje Centralnog uređaja za pročišćavanje otpadnih voda na treći (III.) stupanj pročišćavanja
h) Prijedlog zaključka o sklapanju Sporazuma o financiranju održavanja ceste Gornja Bistra – Crveni spust za 2022. godinu
- predlagatelj: Stručna služba Gradske uprave
10. Pitanja, prijedlozi i obavijesti


Ad 1 - Prijedlog financijskog plana Gradske četvrti Donja Dubrava za 2022.
Predsjednik otvara raspravu o Prijedlogu financijskog plana za 2022. uz napomenu da je sukladan usvojenom Proračunu Grada Zagreba. Bez rasprave Vijeće jednoglasno donosi

FINANCIJSKI PLAN
Gradske četvrti Donja Dubrava za 2022.
(Tekst Financijskog plana priložen je ovom zapisniku i njegov je sastavni dio)


Ad 2 - Prijedlog programa održavanja komunalne infrastrukture na području Gradske četvrti Donja Dubrava u 2022.
Predsjednik otvara raspravu o Prijedlogu programa. 
U raspravi sudjeluju A. Penava Pejčinović i predsjednik.
Nakon provedenog glasovanja Vijeće jednoglasno donosi

PROGRAM
održavanja komunalne infrastrukture
na području Gradske četvrti Donja Dubrava u 2022.
(Tekst programa priložen je ovom zapisniku i njegov je sastavni dio)


Ad 3 - Prijedlog izvješća o radu Vijeća Gradske četvrti Donja Dubrava u 2021.
Predsjednik otvara raspravu o Prijedlogu izvješća.
Bez rasprave Vijeće jednoglasno donosi

IZVJEŠĆE O RADU VIJEĆA GRADSKE 
ČETVRTI DONJA DUBRAVA U 2021. GODINI
(Tekst Izvješća s tabelarnim prikazom priložen je ovom zapisniku i njegov je sastavni dio)


Ad 4 - Prijedlog programa rada Vijeća Gradske četvrti Donja Dubrava za 2022.
Predsjednik otvara raspravu o Prijedlogu programa rada za 2022.
Bez rasprave Vijeće jednoglasno donosi

PROGRAM RADA
VIJEĆA GRADSKE ČETVRTI
DONJA DUBRAVA ZA 2022. GODINU
(Tekst Programa rada priložen je ovom zapisniku i njegov je sastavni dio)
 

Ad 5 - Prijedlog zaključka o prijedlogu utroška sredstava s pozicije ostali nespomenuti rashodi poslovanja
Predsjednik otvara raspravu o Prijedlogu zaključka.
U raspravi sudjeluju M. Božić, M. Cetinja, A. Penava Pejčinović i predsjednik. 
Po završetku rasprave Vijeće jednoglasno donosi

ZAKLJUČAK 
O PRIJEDLOGU UTROŠKA SREDSTAVA S POZICIJE
 OSTALI NESPOMENUTI RASHODI POSLOVANJA

I.  Vijeće Gradske četvrti Donja Dubrava iz Razdjela Proračuna Grada Zagreba 0502, na poziciji 168-3299 "Ostali nespomenuti rashodi poslovanja" za 2022. raspolaže sa 50.000,00 kn.	
II. Vijeće Gradske četvrti predlaže utrošak sredstava iz točke I. ovog zaključka na slijedeći način:

1. Protokolarne potrebe i nepredviđeni troškovi                                         10.000,00 kn

  2. Društvena, kulturna, sportska i druga događanja (Dani Dubrave i sl.)			                                                                                                                  20.000,00 kn

3. Potrebe ustanova kojima je osnivač Grad Zagreb                                  20.000,00 kn

                                                                             Ukupno:                         50.000,00 kn

        III.  Daje se ovlaštenje predsjedniku Vijeća Gradske četvrti Donja Dubrava da u ime Vijeća tijekom godine iz Razdjela Proračuna Grada Zagreba 0502, na poziciji 168-3299 "Ostali nespomenuti rashodi poslovanja" za 2022. odobrava plaćanja do iznosa od 5.000,00 kn. 
      O potpisanim odobrenjima predsjednik Vijeća će izvijestiti Vijeće.

          IV. Ovaj će Zaključak biti dostavljen Gradskom uredu za mjesnu samoupravu, civilnu zaštitu i sigurnost.


Ad 6 - Prijedlog zaključka o prijedlogu rješavanja imovinsko-pravnih odnosa u obuhvatima buduće gradnje doma za starije i nemoćne osobe (k.č.br. 8727/1 i k.č.br. 8200/1 k.o. Dubrava)
Predsjednik otvara raspravu o Prijedlogu zaključka koji je vezan uz očitovanje Gradskog ureda za upravljanje imovinom Grada na Zaključak Vijeća s 2. sjednice kojim su predložene dvije
lokacije za gradnju doma za starije i nemoćne osobe. Te lokacije predlagane su i prijašnjih godina, a budući da zemljišnoknjižno stanje nije usklađeno s katastrom potrebno je zatražiti od Gradskog ureda rješavanje imovinsko-pravnih odnosa u obuhvatima buduće gradnje.
Bez rasprave Vijeće jednoglasno donosi

ZAKLJUČAK
o prijedlogu rješavanja imovinsko-pravnih odnosa u obuhvatima buduće 
gradnje doma za starije i nemoćne osobe (k.č.br.8727/1 i k.č.br.8200/1 k.o. Dubrava)

1. Vijeće Gradske četvrti Donja Dubrava na 2. sjednici, 24. kolovoza 2021. predložilo je  nadležnim gradskim uredima da u Programu radova kapitalnih ulaganja u objekte za društvene djelatnosti u Gradu Zagrebu u 2022. planiraju izgradnju, ishođenje potrebne dokumentacije i usklađivanje imovinsko – pravnih odnosa za dva doma za starije i nemoćne osobe na području Gradske četvrti Donja Dubrava zbog sve većeg broja starijeg stanovništva na području Gradske četvrti. Predložene su lokacije na području Mjesnog odbora Novi Retkovec – k.č.br. 8727/1 k.o. Dubrava i dio k.č.br.8200/1 k.o. Dubrava.
1. Gradski ured za upravljanje imovinom Grada utvrdio je da zemljišnoknjižno stanje nije usklađeno sa stanjem u katastru, niti su zemljišnoknjižne parcele koje odgovaraju k.č.br. 8727/1 i k.č.br. 8200/1 k.o. Dubrava  isključivo u vlasništvu Grada Zagreba. Stoga se Gradskom uredu za upravljanje imovinom i stanovanje predlaže  rješavanje imovinsko-pravnih odnosa u obuhvatima buduće gradnje.  
1. Ovaj se zaključak dostavlja Gradskom uredu za upravljanje imovinom i stanovanje na daljnje postupanje.


Ad 7 - Proširenje kapaciteta dječjih vrtića na području Gradske četvrti Donja Dubrava – donošenje zaključka 
Predsjednik otvara raspravu o dopisu Gradskog ureda za obrazovanje kojim se traži očitovanje o eventualnim objektima ili prostorima koji bi zadovoljavali uvjete proširenja kapaciteta odnosno prenamjene u dječji vrtić.
M. Božić smatra se kompetentnom govoriti o ovom pitanju budući da je dugi niz godina bila ravnateljica Dječjeg vrtića „I. Brlić Mažuranić“. Ističe da prostora za proširenje kapaciteta u Donjoj Dubravi nema. Ne može prihvatiti činjenicu da Vijeće traži minimalističke prostore za smještaj djece. Vijeće je tražilo gradnju zamjenskih objekata za tri vrtića na području Donje Dubrave. Za Dječji vrtić „I. B. Mažuranić“ ishođena je građevinska dozvola za gradnju zamjenskog objekta i ništa neće biti napravljeno jer je istekla 31. prosinca 2021. Takav montažni objekt je i u Novom Retkovcu i tu su se nalegli čak i glodavci ispod objekta. Slično je i u Čulincu. Na području Donje Dubrave samo je jedan optimalan vrtić koji ima potreban kapacitet, a to je onaj u Trnavi.
A. Bošnjaković predlaže otkup zemljišta u Vinodolskoj ul. za gradnju vrtića.
[bookmark: _GoBack]A. Penava Pejčinović ističe da je gđa. Božić bila ravnateljica Dječjeg vrtića, član Gradske skupštine i na različitim drugim funkcijama, odnosno u situaciji da je imala priliku pokrenuti gradnju zamjenskog objekta za vrtić koji je vodila, a ne da dozvoli da istekne građevinska dozvola. Smatra da se Vijeće ovdje treba fokusirati na ono što se traži od njega, a to je predložiti adekvatan prostor kojim bi se postojeći kapaciteti proširili.
M. Božić pita zašto to traže od Vijeća, imaju Gradski ured za imovinsko-pravne poslove.
I. Totić smatra ako su ukinuli mjeru „roditelj odgajatelj“ trebaju dati i rješenje. Vijeće nije dovoljno stručno da daje svoje mišljenje o ovome.
P. Atanasoski utvrđuje da po toj logici vijećnici nisu za ništa stručni i ne bi trebali davati nikakve prijedloge. Smatra da bi vezano uz ovu problematiku trebalo komunicirati s mjesnim odborima.
U daljnjoj raspravi sudjeluju H. Tomić, D. Belec, A. Kavur i predsjednik.
Predsjednik predlaže da se donese zaključak da Vijeće ne raspolaže saznanjima o adekvatnim prostorima. Nakon provedenog glasovanja utvrđuje da je uz 8 glasova „za“, 4 glasa „protiv“ i 1 „suzdržanim“ glasom donesen

ZAKLJUČAK
o očitovanju o proširenju kapaciteta dječjih vrtića 
na području Gradske četvrti Donja Dubrava

1. Razmotren je dopis Gradskog ureda za obrazovanje kojim se traži očitovanje o mogućnosti proširenja kapaciteta dječjih vrtića na području Gradske četvrti Donja Dubrava.
2. Vijeće ne raspolaže saznanjima o adekvatnim prostorima koji bi omogućili proširenje vrtićkih kapaciteta.
3. Ovaj se zaključak dostavlja Gradskom uredu za obrazovanje, sport i mlade.


Ad 8 - Prijedlog zaključka o postavljanju prometne signalizacije za sigurnije kretanje biciklističkog prometa na području Gradske četvrti Donja Dubrava
Predsjednik daje otvara raspravu o prijedlogu koji je dala Platforma Možemo, odnosno o Prijedlogu zaključka.
A. Penava Pejčinović obrazlaže prijedlog nekoliko lokacija za uspostavu horizontalne i vertikalne signalizacije odnosno tzv. “sharrow“ oznaka radi bolje sigurnosti biciklističkog prometa. To je za sada najjeftinija i najefikasnija metoda da se vozače upozori na prisutnost biciklista.
I. Totić smatra da je prioritetnije npr. u Kanarinskoj ulici napraviti nogostup ili horizontalno označiti pješačke staze.
D. Belec se slaže s tim, ali nažalost, većina ulica nema potrebnu širinu za nogostupe i pješačke staze, pa bi se iscrtale horizontalne oznake tj. upozorenje za vozače da je na tom dijelu ceste moguće očekivati bicikliste.
T. Ivanek utvrđuje da ovim prijedlogom nije obuhvaćen Novi Retkovec jer za taj dio u izradi prometna studija.
A. Kavur napominje da su u nekim situacijama kao npr. Preradovićevoj studije pokazale da su te oznake opasne, a ponegdje usporavaju promet.
A. Penava Pejčinović ističe da do usporavanja ne bi dolazilo jer 30km/h nije obavezna brzina, već preporučena. Financijski izdatak za to bio bi neznatan, a ne bi se ulazilo u prostor kretanja automobila, ne bi im se uzimala traka. Opasno je u situacijama gdje je s desne strane parkiralište pa tu može doći do nepreglednosti prilikom izlaza iz parkirališta, a mi takvih ulica nemamo. Prethodno su se o ovom prijedlogu prethodno su se savjetovali sa mjesnim odborima i svi su se usuglasili da je prijedlog vrlo dobar.
U daljnjoj raspravi sudjeluju M. Cetinja, I. Totić, A. Penava Pejčinović i D. Belec.
Po završetku rasprave, predsjednik daje na glasovanje Prijedlog zaključka te utvrđuje da, uz 6 glasova „za“, 6 glasova „protiv“ i 1 „suzdržanim“ glasom, zaključak nije usvojen.

Ad 9 - Donošenje zaključaka o davanju mišljenja po članku 86. Statuta Grada Zagreba na: 
a) Prijedlog izmjena Programa financiranja udruga iz područja međugradske i međunarodne suradnje u 2022. 
Predsjednik otvara raspravu. Bez rasprave, nakon provedenog glasovanja, uz 4 glasa „za“, 8 glasova „protiv“ i 1 „suzdržanim" glasom Vijeće većinom glasova donosi

Z A K L J U Č A K
o davanju mišljenju o Prijedlogu izmjena Programa financiranja
udruga iz područja međugradske i međunarodne suradnje u 2022.
         
1. Vijeće Gradske četvrti Donja Dubrava razmotrilo je Prijedlog izmjena Programa financiranja udruga iz područja međugradske i međunarodne suradnje u 2022., te nije suglasno s istim.
1. Ovaj će zaključak biti upućen Stručnoj službi Gradske uprave. 

b) Prijedlog odluke o dodjeli pojedinačne državne potpore u 2022. URIHO-u – Ustanovi za profesionalnu rehabilitaciju i zapošljavanje osoba s invaliditetom
Predsjednik otvara raspravu. Bez rasprave, Vijeće uz 12 glasova „za“ i 1 „suzdržanim“ glasom donosi 


Z A K L J U Č A K
o davanju mišljenju o Prijedlogu odluke o dodjeli pojedinačne državne 
potpore u 2022. URIHO-u – Ustanovi za profesionalnu
 rehabilitaciju i zapošljavanje osoba s invaliditetom
      
1. Vijeće Gradske četvrti Donja Dubrava razmotrilo je Prijedlog odluke o dodjeli pojedinačne državne potpore u 2022. URIHO-u – Ustanovi za profesionalnu rehabilitaciju i zapošljavanje osoba s invaliditetom te na isti nema primjedbi ni prijedloga.
2. Ovaj će zaključak biti upućen Stručnoj službi Gradske uprave. 


c) Prijedlog odluke o izmjenama Odluke o načinu upravljanja i korištenja sportskih građevina u vlasništvu Grada Zagreba
Predsjednik otvara raspravu. Bez rasprave, nakon provedenog glasovanja uz 5 glasova „za“, 5 glasova „protiv“ i 2 „suzdržana" glasa Vijeće većinom glasova donosi

Z A K L J U Č A K
o davanju mišljenju o Prijedlogu odluke o izmjenama Odluke o načinu
upravljanja i korištenja sportskih građevina u vlasništvu Grada Zagreba
         
1. Vijeće Gradske četvrti Donja Dubrava razmotrilo je Prijedlog odluke o izmjenama Odluke o načinu upravljanja i korištenja sportskih građevina u vlasništvu Grada Zagreba te nije suglasno s istim.
2. Ovaj će zaključak biti upućen Stručnoj službi Gradske uprave. 

d) Prijedlog odluke o izmjenama Odluke o osnivanju Gradskog povjerenstva Grada Zagreba za procjenu šteta od prirodnih nepogoda
Predsjednik otvara raspravu. Bez rasprave, Vijeće jednoglasno donosi

Z A K L J U Č A K
o davanju mišljenju o Prijedlogu odluke o izmjenama Odluke o osnivanju Gradskog povjerenstva Grada Zagreba za procjenu šteta od prirodnih nepogoda     

1. Vijeće Gradske četvrti Donja Dubrava razmotrilo je Prijedlog odluke o izmjenama Odluke o osnivanju Gradskog povjerenstva Grada Zagreba za procjenu šteta od prirodnih nepogoda te na isti nema primjedbi ni prijedloga.
2. Ovaj će zaključak biti upućen Stručnoj službi Gradske uprave. 



e) Prijedlog zaključka o pokretanju postupka izrade Strategije razvoja Urbane aglomeracije Zagreb za razdoblje do kraja 2027.
Predsjednik otvara raspravu. Bez rasprave, nakon provedenog glasovanja Vijeće uz 12 glasova „za“ i 1 „suzdržanim“ glasom  donosi

Z A K L J U Č A K
o davanju mišljenju o Prijedlogu zaključka o pokretanju postupka izrade
Strategije razvoja Urbane aglomeracije Zagreb za razdoblje do kraja 2027.
1. Vijeće Gradske četvrti Donja Dubrava razmotrilo je Prijedlog zaključka o pokretanju postupka izrade Strategije razvoja Urbane aglomeracije Zagreb za razdoblje do kraja 2027. te na isti nema primjedbi ni prijedloga.
2. Ovaj će zaključak biti upućen Stručnoj službi Gradske uprave. 

f)   Prijedlog programa zaštite zraka Grada Zagreba za razdoblje od 2022. do 2026.
Predsjednik otvara raspravu. Bez rasprave, nakon provedenog glasovanja Vijeće jednoglasno donosi
Z A K L J U Č A K
o davanju mišljenju o Prijedlogu programa zaštite zraka 
Grada Zagreba za razdoblje od 2022. do 2026.
         
1. Vijeće Gradske četvrti Donja Dubrava razmotrilo je Prijedlog programa zaštite zraka Grada Zagreba za razdoblje od 2022. do 2026. te na isti nema primjedbi ni prijedloga.
2. Ovaj će zaključak biti upućen Stručnoj službi Gradske uprave. 

g) Prijedlog zaključka o sklapanju Sporazuma oko pripreme projekta dogradnje Centralnog uređaja za pročišćavanje otpadnih voda na treći (III.) stupanj pročišćavanja
Predsjednik otvara raspravu. Bez rasprave, nakon provedenog glasovanja, uz 6 glasova „za“, 4 glasa „protiv“ i 3 „suzdržana" glasa Vijeće većinom glasova donosi

Z A K L J U Č A K
o davanju mišljenju o Prijedlogu zaključka o sklapanju Sporazuma oko
pripreme projekta dogradnje Centralnog uređaja za pročišćavanje
otpadnih voda na treći (III.) stupanj pročišćavanja
        	

1. Vijeće Gradske četvrti Donja Dubrava razmotrilo je Prijedlog zaključka o sklapanju Sporazuma oko pripreme projekta dogradnje Centralnog uređaja za pročišćavanje otpadnih voda na treći (III.) stupanj pročišćavanja te nije suglasno s istim.
2. Ovaj će zaključak biti upućen Stručnoj službi Gradske uprave. 

h)  Prijedlog zaključka o sklapanju Sporazuma o financiranju održavanja ceste Gornja Bistra – Crveni spust za 2022. godinu
Predsjednik otvara raspravu. Bez rasprave, nakon provedenog glasovanja Vijeće uz 12 glasova „za“ i 1 glasom  „protiv“ donosi

Z A K L J U Č A K
o davanju mišljenju o Prijedlogu zaključka o sklapanju Sporazuma o 
financiranju održavanja ceste Gornja Bistra – Crveni spust za 2022.
        
1. Vijeće Gradske četvrti Donja Dubrava razmotrilo je Prijedlog zaključka o sklapanju Sporazuma o financiranju održavanja ceste Gornja Bistra – Crveni spust za 2022. te na isti nema primjedbi ni prijedloga.
2. Ovaj će zaključak biti upućen Stručnoj službi Gradske uprave. 


Ad 10 - Pitanja, prijedlozi i obavijesti
A. Bošnjaković pita u kojoj je fazi rješavanje imovinsko-pravnih odnosa sa privatnim vlasnicima u Vinodolskoj ulici. Vlasnici su spremni na razgovor sa Vijećem i predstavnicima gradskih tijela, pristaju na zamjenu za neku bolju gradsku parcelu za koju bi nadoplatili Gradu.
Predsjednik napominje da se moraju obratiti službeno Gradu.
A. Penava Pejčinović ističe da Vijeće tu nije stranka u postupku.
M. Božić napominje da je poslala upit Službi za Željezničku ulicu radi izmicanja rasvjetnih stupova kako bi se nogostup mogao asfaltirati.
Predsjednik odgovara da će se više znati u petak kada će biti komisijski očevid u Željezničkoj ulici.
A. Penava Pejčinović daje informaciju da će se u petak, u Narodnom sveučilištu Dubrava, održati tribina o energetskoj obnovi zgrada i kuća.
Budući da više nije bilo pitanja i prijedloga, predsjednik zaključuje sjednicu u 17,20 sati. 


KLASA: 026-08/22-002/52				
URBROJ: 251-13-11-4-22-10
Zagreb, 26. siječnja 2022.


Zapisnik sastavila:
Snježana Pehar
Predsjednik
Vijeća Gradske četvrti
Donja Dubrava
                 Trpimir Majcan, prof.

